ועדת הכספים, כנסת 25, פרוטוקול מספר 41, 2023-01-25 00:00

משה גפני: אני פותח את ישיבת ועדת הכספים

משה גפני:  על סדר היום תקצוב מוסדות החינוך בחברה הערבית, הצעתם של חברי הכנסת אימאן ח'טיב יאסין ואחמד טיבי

אחמד טיבי: גם עאידה תומא סלימאן

משה גפני: לא מופיעה כאן, אבל בסדר

משה גפני:       חברת הכנסת אימאן ח'טיב יאסין, בבקשה

אימאן ח'טיב יאסין: צוהריים טובים

אימאן ח'טיב יאסין:  תודה רבה כבוד היושב ראש על ההיענות ליוזמה

אימאן ח'טיב יאסין:  הנושא של החינוך הערבי הוא נושא כל כך בסיסי ומורכב

אימאן ח'טיב יאסין:  יכול להיות מנוף עיקרי שיכול לקחת את החברה שלנו למקומות יותר טובים מתוך אמונה שלמה שחינוך הוא הבסיס, המדרגה והמקפצה לצאת מהעוני ומתופעות החברתיות הקשות שקיימות בחברה הערבית

אימאן ח'טיב יאסין:      לצערי הרב לאורך שנים החינוך הערבי הודר והופלה לרעה במשאבים, בתקציבים וגם בתכנים

אימאן ח'טיב יאסין:  למרות שיש לנו יותר מחצי מיליון תלמידים במערכת החינוך הערבית ולמרות שבשנים האחרונות אנחנו רואים עלייה באחוזי הזכאות לבגרות אבל אם נתבונן, אנחנו נראה שאין בגרויות באחוזים גבוהים שהן איכותניות ויכולות להבטיח כניסה לעולם האקדמיה וללימודי מקצועות רלוונטיים וראויים שיכולים אחר כך להבטיח עתיד יותר טוב לילדים שלנו מה שבסופו של דבר ישליך על כלל החברה, גם הערבית וגם הישראלית

אימאן ח'טיב יאסין:       היום בתוך מערכת החינוך הערבית כאילו יש שני דברים - יש את המערכת הכללית הרשמית ויש את המערכת של המוכשר

אימאן ח'טיב יאסין:  גם על זה אנחנו צריכים לתת את הדעת

משה גפני: למה זה כך?     

אימאן ח'טיב יאסין: בתי ספר של המוכשר, בהתחלה היו בתי ספר כנסייתיים בזמן שלא היו בתי ספר בישובים ובכפרים הערבים, אפילו לפני קום המדינה וגם עם קום המדינה

אימאן ח'טיב יאסין:  זו הייתה האופציה היחידה לתלמידים ללכת וללמוד

משה גפני: המוכר שאינו רשמי

אימאן ח'טיב יאסין: כן

אימאן ח'טיב יאסין:  לאחר מכן היה מצב כזה שבתי הספר הרשמיים לא זכו לטיפול ולמשאבים הראויים והרלוונטיים שיכולים להבטיח תהליך והליך לימודי שבסופו של יום יצאו משם תלמידים גם אם יכולות וגם עם אישיות

אימאן ח'טיב יאסין:  אנחנו היינו עדים במשך השנים לכך שיש הרבה הורים שידם משגת ויש להם את היכולת לשלוח את הילדים שלהם ולשלם עבורם ולפעמים לשלם גם יותר מהרגיל כדי שהילדים שלהם יתקבלו לבתי הספר האלו

אימאן ח'טיב יאסין:      אני לא רואה בזה פתרון

אימאן ח'טיב יאסין:  אני חושבת שכל תלמיד ערבי וגם תלמיד ישראלי זכאי ללמוד

אימאן ח'טיב יאסין:  יש חוק חינוך חינם וחובה במדינת ישראל שצריך להבטיח גם איכות של חינוך ולא צריך לעשות את ההפרדה הזאת

אימאן ח'טיב יאסין:  בחברה היהודית, במגזר החרדי, יש עוד דוגמאות לבית ספר מוכר לא רשמי ואנחנו עכשיו לא באים לדון בצדקת קיומם או אי קיומם

אימאן ח'טיב יאסין:      אנחנו עכשיו חייבים לשים על השולחן את הנושא של התלמידים

אימאן ח'טיב יאסין:  כל תלמיד באשר הוא, ואנחנו עכשיו בדיון על התלמידים הערבים, זכאי לקבל את מלוא הזכויות כמו כל תלמיד אחר

אימאן ח'טיב יאסין:      אנחנו לא מדברים על התלמידים בדרום, בנגב, שם בכלל בושה וחרפה למדינת ישראל לשבת מסביב לשולחן הזה ולתאר את המציאות שקיימת בדרום, ביישובי נגב ובכפרים הלא מוכרים

אימאן ח'טיב יאסין:  אפילו חינוך חובה לא מתקיים שם

אימאן ח'טיב יאסין:  אנחנו יודעים שיש חוק חינוך חובה מגיל 3, אבל שם יותר מ-60-50 אחוזים מהילדים לא מגיעים ואלה שכן מגיעים, יותר ממחצית השנה לא מצליחים ולא יכולים להגיע ללימודים

משה גפני: למה?     

אימאן ח'טיב יאסין: כי אין להם תחבורה ואין להם תשתית

אימאן ח'טיב יאסין:  אני שמעתי משפטים מאימהות בכפרים הלא מוכרים, משפטים שלעולם לא אשכח

אימאן ח'טיב יאסין:  אמרה לי אימא שהיא רוצה את הבן שלה חי, עדיף לה שהוא יהיה חי בבית מאשר שילך לבית הספר והגשם יסחף אותו בנהר ולא יהיה בחיים חס וחלילה

אימאן ח'טיב יאסין:       המציאות היא קשה

אימאן ח'טיב יאסין:  בסופו של דבר יש זיקה בין הרשויות לבין בתי הספר

אימאן ח'טיב יאסין:  הרשויות הערביות הן רשויות מוחלשות

אימאן ח'טיב יאסין:  רובן המוחץ נמצא במדרג שבין אפס לשלוש ואי אפשר להטיל על הרשויות לטפל בכל הסוגיות

אימאן ח'טיב יאסין:  אם אנחנו נדבר על סוגיית המבנים, יש לנו מחסור של יותר מ-3,000 כיתות בחברה הערבית

אימאן ח'טיב יאסין:  נכון שרובן בדרום, חוץ מאלה שנמצאות בקרוואנים

אימאן ח'טיב יאסין:  לא רק זאת אלא שאם נדבר על המוכשר, המוכשר לא וכה לשום תקצוב וכאילו הרשות עושה טובה כשהיא מקצה חלקת אדמה כדי שהעמותה תוכל לבנות בית ספר

אימאן ח'טיב יאסין:  אנחנו לא מדברים על ציוד, אנחנו לא מדברים על צוות ההוראה שלא זוכה לאותו שכר כמו שמקבלים בבתי הספר של משרד החינוך וזה צוות שיש לו את התעודות, את ההכשרה ואת היכולות

אימאן ח'טיב יאסין:  מה שקורה זה אבסורד

אימאן ח'טיב יאסין:       מה שמפריע בסיפור הזה, שזה רק מחזק שוב ושוב ומקבע שוב ושוב את המצב הסוציו אקונומי הגרוע, את העוני, את ההזנחה ואת הנשירה בחברה הערבית

אימאן ח'טיב יאסין:  הילדים רשומים במצבת התלמידים אבל הם לא נמצאים

אימאן ח'טיב יאסין:  המצב מסובך וצריך לתת עליו דין וחשבון

אימאן ח'טיב יאסין:       אני בטוחה שלא נצליח לתת בישיבה הזאת את כל הפתרונות אבל זה צריך להיות על השולחן במיוחד עכשיו, כבודו, כאשר אנחנו לקראת הכנת תקציב ואנחנו רוצים לוודא שני דברים

אימאן ח'טיב יאסין:  ראשית, שהתוכנית שקשורה לחינוך שהייתה עליה החלטת ממשלה בתוכנית החומש לחברה הערבית, אכן תובא בחשבון ויהיה אישור שהיא גם תאושר להמשך

אימאן ח'טיב יאסין:  הדבר השני הוא שיינתן מענה על דברים שלא היו בתוכנית הזאת

אחמד טיבי: תודה רבה

אחמד טיבי:  פנינו אליך, מכובדי יושב ראש הוועדה, חברתי עאידה תומא סלימאן ואנכי, בגלל שנושא החינוך הוא בעל ממשק רחב מאוד עם החברה הערבית

אחמד טיבי:  לא בכדי נמצאים כאן שלושה מסיעת חד"ש-תע"ל – יוסף עטאונה, עאידה תומא ואני – כי זה נושא שמדאיג מאוד ומעסיק מאוד את הציבור הערבי

אחמד טיבי:  כמו כן נמצאים שני חברי כנסת מרע"מ – אימאן ו-ואליד

אחמד טיבי:  לא בכדי נמצאים כאן שני חברי כנסת מהחברה הבדואית - יוסף עטאונה ו-ואליד אל הואשלה - כי שם המצב חמור במיוחד

אחמד טיבי:      אני חייב לציין שהתייעצנו עם מרכז מוסאווה, עם ג'עפר פרח, נעם ועדת החינוך העליונה בוועדת המעקב ועם כמה ראשי רשויות בחברה הערבית, במיוחד עם עומר נסאר וזוהיר יוסף

משה גפני: לגבי מה התייעצתם?     

אחמד טיבי: לגבי הנקודות החשובות שצריך להעלות ומה הצרכים של החברה הערבית והרשויות

אחמד טיבי:      הנקודה הראשונה היא התקצוב הדיפרנציאלי בחטיבה העליונה

אחמד טיבי:  כיום קיים פער של 5,000 שקלים בין תקציב תלמיד יהודי לתלמיד ערבי והשאלה מתי מתכוון משרד החינוך ליישם באופן מלא את התקצוב הדיפרנציאלי בחטיבה העליונה

אחמד טיבי:  זה נושא שדנו בו בוועדה הזאת, בוועדת החינוך ובמליאה

אחמד טיבי:      יש כאן נציג של משרד החינוך?     

דודי מזרחי: כן

דודי מזרחי:  מנהל אגף בכיר, תקציבים

אחמד טיבי: יש נציג של משרד האוצר? כן

אחמד טיבי:  תודה רבה

אחמד טיבי:      הנקודה השנייה, פערי התשתיות

אחמד טיבי:  כיום קיים מחסור של אלפי כיתות לימוד בחברה הערבית בכלל ובעיקר בחברה הבדואית

אחמד טיבי:  למה משרד החינוך לא מקים צוות יישום ולא צוות דיון - כבר דנו בנושא הזה מספר פעמים - ולמה לא מלווים את הרשויות הערביות בתחום הבינוי

אחמד טיבי:  נמצא כאן מר קעאדן שהוא נציג השלטון המקומי שיש לו נגיעה ישירה לנושא הזה

אחמד טיבי:       הנקודה השלישית, תקציב הגמישות הפדגוגית

אחמד טיבי:  אני הנושא הזה העליתי בכנסת מספר פעמים

אחמד טיבי:  תקציב הגמישות הפדגוגית ניהולית מוקצה לבתי הספר, אמור לעבור ישירות לתקציב בית הספר, אבל המנגנון הקיים הוא קשה ומנהלים רבים מהחברה הערבית מתלוננים על אי העברת התקציב לבתי הספר ישירות ועל כך שהוא נוחת ברשות המקומית ואז הוא לא עובר לבית הספר אלא מועבר לנושאים אחרים

אחמד טיבי:  אני מכיר מספר מקרים קשים כאלה

משה גפני: אתה מדבר על תכנית גפן?     

אימאן ח'טיב יאסין: לא

דודי מזרחי: גם חלק מה-גפן

אחמד טיבי: זה גפן

אחמד טיבי:  יש בתי ספר שמקבלים את התקציב ישירות

משה גפני: חבר הכנסת טיבי, אתה יודע שאתה לפעמים אומר דברים שאני מתאמץ להבין אותם

אחמד טיבי: אבל למדת ליבה

משה גפני: בסדר

משה גפני:  אני רוצה להבין

משה גפני:  משרד החינוך ומשרד האוצר, מה שאומר חבר הכנסת אחמד טיבי, מה זה כסף שמגיע לבתי הספר על גמישות פדגוגית ניהולית?      

דודי מזרחי: במסגרת תוכנית הגמישות הפדגוגית הניהולית, בהתאם להחלטת הממשלה, יש תקציב שמיועד לבית ספר עבור תכנים ופעילויות חינוכיות

משה גפני: זה גפן?     

דודי מזרחי: זה חלק מתוכנית הגפן

דודי מזרחי:  יש תקציב לרשות ויש תקציב למוסד

אחמד טיבי: חבר כנסת ערבי לא ידבר בכנסת עברית נכונה

משה גפני: ועוד איך ידבר

ולדימיר בליאק: העברית של אדוני משובחת

משה גפני: בדיוק

משה גפני:  אני מבקש לדעת האם יכול להיות דבר כזה שהכסף הזה של גפן עובר לרשות המקומית ולא לבית הספר

אחמד טיבי: לא מגיע לבית הספר

משה גפני: אני יודע שזה מגיע לבית הספר

אחמד טיבי: לא

קריאה: אני אסביר

קריאה:  אני כמנהל אגף חינוך במשך 24 שנים במועצה מקומית ח'ורה

משה גפני: לפני כן

משה גפני:  אני עם הממשלה

קריאה: אני אסביר את הנקודה

קריאה:  התקציב מגיע לרשויות והרשויות מעבירות לבתי הספר

אחמד טיבי: אמורות להעביר

אחמד טיבי:  לא כל הרשויות מעבירות

משה גפני: מחר מזרחי, האם תוכנית גפן בירוחם, האם הכסף מגיע לבית הספר דרך משרד החינוך או מגיע לרשות המקומית?     

דודי מזרחי: בחינוך היסודי ובחטיבות ביניים עצמאיות זה מגיע ישירות לחשבון הבנק של בית הספר

משה גפני: זה מה שאני יודע

דודי מזרחי: בחטיבה העליונה התקציב מגיע לחשבון הבנק של הבעלות

דודי מזרחי:  אם הרשות המקומית היא הבעלות, הכסף מגיע לחשבון של הרשות והרשות צריכה להקצות אותו לבתי הספר

דודי מזרחי:  זה נעשה כך משום שבחלק גדול מבתי הספר התיכוניים אין חשבון בנק שהמנהל מנהל אותו לבד אלא הרשות מנהלת עבורו אבל היא צריכה להקצות את הכסף

משה גפני: במוכר שאינו רשמי אתם בכלל לא מעבירים את תוכנית גפן גם ביסודי

דודי מזרחי: ביסודי לא

דודי מזרחי:  בחטיבה העליונה כן

משה גפני: אבל ביסודי אתם לא מעבירים

משה גפני:  זאת אומרת, חברי הכנסת מהסיעות הערביות מדברים על מוכר שאינו רשמי ותוכנית גפן הם לא מקבלים לא דרך הרשות המקומית ולא ישירות לבית הספר

דודי מזרחי: בהתאם להחלטת הממשלה

משה גפני: זה נכון מה שאני אומר או לא?     

דודי מזרחי: בהתאם להחלטת הממשלה

משה גפני: הממשלה לא מעניינת אותי

משה גפני:  מעניין אותי התלמיד בח'ורה

דודי מזרחי: כבודו, אני אתייחס לתלמיד בח'ורה

משה גפני: ביסודי הוא מקבל גפן? כן או לא?     

דודי מזרחי: מתחלק לשני חלקים

אחמד טיבי: למה לא שלושה?     

דודי מזרחי: אני אשיב

דודי מזרחי:  יש תקציב שמגיע בח'ורה וגם באלעד, בכל מקום

דודי מזרחי:  יש תקציב שמיועד לרשות, זה סל רשותי בגפן וזה נגזר בהתאם למספר התלמידים שלומדים בכל המוסדות בעיר, כולל מוסדות פטור, מוכרים שאינם רשמיים, ותקציב רשותי

דודי מזרחי:  הרשות מגישה תוכנית עבודה ויכולה לתקצב בתי ספר בכל מעמד משפטי כזה או אחר

דודי מזרחי:  זה חלק אחד של גפן

דודי מזרחי:       החלק השני של גפן הוא תקציב שמשיועד ספציפית לבתי הספר, שם בהתאם להחלטת ממשלה קודמת התקציב מגיע רק לרשמי ולחטיבה העליונה ושם ברשמי, ביסודי, חטיבות ביניים, מגיע לחשבון הבנק של בית הספר ובחטיבה העליונה הוא מגיע לחשבון הרשות או הבעלות, אם הבעלות היא אורט או בעלות אחרת והבעלות מחויבת להקצות את הכסף עבור בית הספר

משה גפני: מהתשובה שלך הבנתי שהתלמיד בח'ורה שלומד בבית ספר יסודי מוכר שאינו רשמי לא מקבל כסף בתוכנית גפן

דודי מזרחי: הוא מקבל רק מהסל הרשותי

משה גפני: הוא לא מקבל כי הרשות לוקחת את הכסף לדברים אחרים

דודי מזרחי: אם הרשות לא מקצה, זה שיקול דעת שלה

אחמד טיבי: אני רוצה לעדכן אותך

אחמד טיבי:  גם בתי ספר יסודיים, התקציב הזה מגיע לרשות ולא לבית הספר

אחמד טיבי:  מה דעתך?     

אימאן ח'טיב יאסין: והשאלה היא האם יש לכם דרך לעקוב אחרי החשבונות והכספים האלה?     

דודי מזרחי: אנחנו עוקבים

דודי מזרחי:  כל הוצאה בגפן מחויבת בהעלאת אסמכתה למערכת

דודי מזרחי:  בניגוד למה שהיה בניהול העצמי     

משה גפני: אומר חבר הכנסת טיבי ואומרת גם חברת הכנסת אימאן ח'טיב יאסין שהכסף הזה שמגיע לרשות המקומית, בחלק גדול מהמקרים לא מגיע לבית הספר

דודי מזרחי: אני אשמח לראות

אחמד טיבי: בשנה שעברה אני פניתי לשרת החינוך והיא אמרה נכון, יש בעיה, אנחנו מכירים את הבעיה ומטפלים בה

אחמד טיבי:  היא אמרה שנעשה הצעת חוק חדשה, הוראה חדשה

דודי מזרחי: בשנה שעברה, בשנת תשפ"ב, הפיילוט לגפן הגיע לרשות המקומית גם ביסודי

דודי מזרחי:  בשנת תשפ"ג התקציב מגיע ישירות לחשבון הבנק של בית הספר

דודי מזרחי:  אם מישהו מכיר משהו אחר, כמובן אנחנו נטפל בזה

אחמד טיבי: הגפן הזה שונה מניהול העצמי?     

דודי מזרחי: כן

דודי מזרחי:  עשינו הפקת לקחים אחרי שאתם בין היתר העליתם את הנושא כאן בוועדה

דודי מזרחי:  הייתי נוכח

דודי מזרחי:  טענתם שרשויות לוקחות את הכסף

אחמד טיבי: האם ידוע לך שהכסף של הניהול העצמי מגיע לבתי ספר ולא לרשויות?     

דודי מזרחי: ידענו שבכסף של הניהול העצמי הייתה בעיה וזו אחת הסיבות שעשינו שינוי והקצינו את התקציב ישירות לחשבון הבנק החל משנה זו

אחמד טיבי: עכשיו כל הכספים מגיעים ישירות לבתי הספר, גם לבתי הספר היסודיים, של הניהול העצמי?     

אימאן ח'טיב יאסין: כבוד היושב ראש, אני חושבת שאנחנו לא צריכים להתייחס רק לנושא של הרשויות

אימאן ח'טיב יאסין:  אנחנו כאן בקשר לאחריות הממשלה

משה גפני: בסדר

משה גפני:  אנחנו נברר את זה

אחמד טיבי: זה כישלון של הממשלה, של משרד החינוך, שהדבר הזה לא נעשה עד עכשיו

אחמד טיבי:      הנקודה הרביעית והיא חשובה מאוד מאוד, סוגיית האלימות

אחמד טיבי:  למה משרד החינוך לא מוביל תוכנית לכלל בתי הספר בחברה הערבית כאשר האלימות חדרה לכל בית ספר? מדברים הרבה במשרד החינוך על הצורך להיאבק באלימות כבר בבית הספר

אחמד טיבי:  להכיר לכם, בטייבה נרצח מנהל בית ספר

עאידה תומא סלימאן: בעראבה נורתה מנהלת

אחמד טיבי: מנהלים, גם מורים, מאוימים

קריאה: גם תלמידים נרצחו

אחמד טיבי: נכן

אחמד טיבי:  מנהלים ומורים מאוימים ברצח ואני שואל למה אתם לא מצליחים לקדם תוכנית רחבה

אחמד טיבי:  אגב, בנייר של מוסאווה יש נקודה ספציפית לגבי ג'יסר א-זרקא שכל שמונת בתי הספר בו מוגדרים כאדומים בגלל רמת האלימות

אחמד טיבי:  למה אתם לא מטפלים בזה?     

משה גפני: אני אבקש התייחסות שלכם לעניין הזה

אחמד טיבי: אחד הנושאים שכל הזמן אנחנו מעלים הוא מינוי מורים ומורות

אחמד טיבי:  הבעיה הקשה ביותר - את שיטת הניקוד כבר הזכרנו שהיא לא מהמוצלחות ביותר ויש עליה הרבה תלונות – היא שיש מורים ומורות מהצפון שמלמדים בדרום ויש כאלה שהם ותיקים וותיקות מאוד

אחמד טיבי:  אני רוצה לומר לכם שאני מכיר מקרים, גם אתם מכירים אותם, שמורה נשואה ואם לשניים-שלושה ילדים יוצאת ב-5:00 בבוקר מהצפון, מהגליל, כדי להגיע בשעה 7:45 בבוקר לנגב ובאותו יום היא צריכה לחזור לביתה בעראבה, בסכנין, גליל וכל מיני ישובים בצפון

אחמד טיבי:  איך אפשר ללמד ולתת תפוקה מקסימלית לתלמידים עם עומס פיזי, מעמסה פיזית ונפשית? למה אתם לא נותנים למשל עדיפות למורות הוותיקות בדרום לחזור לצפון?      לגבי בתי ספר מהמוכשר שאינו רשמי

אחמד טיבי:  יש בתי ספר כנסייתיים ויש בתי ספר מוסלמים כאשר גם אלה וגם אלה לא מתוקצבים כנדרש ולכן צריך למצוא פתרון

אחמד טיבי:  כמה פעמים דנו בנושא הזה?      

משה גפני: תודה רבה

משה גפני:  בסדר

משה גפני:  לא נרפה מזה

משה גפני:       חברת הכנסת עאידה תומא סלימאן

משה גפני:  קחו בחשבון שבשעה 11:00 אנחנו צריכים לסיים ואני עוד רוצה לשמוע את הממשלה

עאידה תומא סלימאן: תודה כבוד היושב ראש

עאידה תומא סלימאן:  אני חושבת שחבר הכנסת אחמד טיבי וחברתי חברת הכנסת אימאן ח'טיב יאסין העלו הרבה מהסוגיות אבל אני רוצה – במקום להיכנס לפרטים – לומר דבר אחד

עאידה תומא סלימאן:      היכן שאתה נוגע במערכת החינוך הערבית, יש בעיות

עאידה תומא סלימאן:  יש חוסר שוויון אם אנחנו משווים עם מה שקיים באופן כללי

עאידה תומא סלימאן:  אם אתה נוגע בעניין המחסור בכיתות, התשתית הפיזית, יש בעיה די רצינית

עאידה תומא סלימאן:  דוח מבקר המדינה אומר ש-66 אחוזים מהכיתות על המחסור שלהן דובר ואותרו כחסרות, לא טופלו ולא נגעו בהן בשנים האחרונות

עאידה תומא סלימאן:  אם אפשר להבין מה התוכניות בנושא, בכל נושא שאנחנו נדבר עליו, מה התוכניות של משרד החינוך ומה יהיה התקצוב כדי לסגור את הפערים האלה

עאידה תומא סלימאן:      הדבר השני הוא כוח אדם

עאידה תומא סלימאן:  אני לא מדברת על מורים

עאידה תומא סלימאן:  אני יודעת שיש את כל הנושא של עודף במורים ומורות באוכלוסייה הערבית וגם זה גורם לשיטה כאשר הדבר הקל ביותר שאפשר להגיד עליה, שיטת הניגוד שהיא לא עובדת טוב – אני חושבת שזאת שיטה פרוצה לכל מיני שחיתויות וטובות הנאה וצריך לבודק את זה פעם אחת ולתמיד, אבל גם כאשר מדברים על יועצים, יועצות, פסיכולוגים, צוות טיפולי, קיים מחסור אדיר וחוסר תקנים

עאידה תומא סלימאן:       אתמול התבשרנו שראש הממשלה מדבר על זה שסיכם עם שר האוצר שמכניסים לתקציב המדינה חינוך חינם מיום לידה

עאידה תומא סלימאן:  אנחנו מדברים על חינוך חובה שלא מתקיים באוכלוסייה הערבית

עאידה תומא סלימאן:  אני מאוד אשמח אם יהיה חינוך חינם לכולם אבל בלי לאפשר את הקיום הבסיסי ביותר כמו גיל רך וחינוך מיוחד במיוחד בנגב אבל גם בהרבה מקומות אחרים, אי אפשר להמשיך הלאה ולחשוב למה המצב הוא כזה

עאידה תומא סלימאן:  אם אנחנו מדברים על התכנים במשרד החינוך ועל התוכניות הקיימות, אני זוכרת כיושבת ראש הוועדה לקידום מעמד האישה שדנו בהרבה מהתוכניות שצריכות להיכנס לבתי הספר אבל זה כמעט לא קיים באוכלוסייה הערבית

עאידה תומא סלימאן:  לבתי הספר באוכלוסייה הערבית אין אפשרות לבחור את התוכניות האלה ולהכניס אותן לבית הספר בגלל מחסור בשעות לימוד וחוסר תקצוב מתאים

עאידה תומא סלימאן:       אי אפשר לדבר על מערכת שמתנהלת בצורה כזאת

עאידה תומא סלימאן:  אני באה מעיר מעורבת

עאידה תומא סלימאן:  אני באה מעכו

עאידה תומא סלימאן:  הדוח של המרכז לדמוקרטיה מעיד באופן הכי ברור שיש פער באותה עיר בתקצוב של בתי הספר

עאידה תומא סלימאן:  בעכו למשל בתי הספר היהודיים או תלמיד יהודי מקבל 44 אחוזים יותר תקצוב מאשר מקבל תלמיד ערבי

עאידה תומא סלימאן:  בלוד הפער הוא עוד יותר גדול

עאידה תומא סלימאן:  בחיפה עדיין יש פער אבל הוא הצטמצם מאוד

עאידה תומא סלימאן:       בלתי מתקבל על הדעת שילד ערבי מקבל הזדמנות להתפתח בגיל הרך, מגיע לבית הספר שלא נותן לו אפשרות להתפתח לפי היכולות שלו ואחר כך כאשר נושרים מבית הספר וכאשר הופכים לחיילים בעולם הפשיעה, מתעוררת המדינה ומקימה משמר לאומי

עאידה תומא סלימאן:  זאת התגובה שנותנים

עאידה תומא סלימאן:  קחו אחריות

עאידה תומא סלימאן:      אני חושבת שאנחנו נרצה תשובות ברורות מה מתכנן משרד החינוך כדי לסגור את הפערים האדירים הקיימים במערכת החינוך לתלמיד הערבי

משה גפני: תודה רבה

משה גפני:  חבר הכנסת יוסף עטאונה

יוסף עטאונה: תודה כבוד היושב ראש

יוסף עטאונה:  חבריי חבר הכנסת טיבי, חברת הכנסת עאידה תומא סלימאן וחברת הכנסת אימאן ח'טיב יאסין העלו כל מיני סוגיות לגבי מערכת החינוך הערבית בכלל והבדואית בפרט

יוסף עטאונה:  אני חבר בוועדת חינוך ואת כל הנושאים האלה נביא לשולחן ועדת החינוך ונקיים דיון מאוד מעמיק בכל הסוגיות שעלו כולל סיור של הוועדה גם בנגב וגם ביישובים הערבים בגליל ובמשולש

יוסף עטאונה:      אני רוצה לנצל את הדיון הזה ולהתייחס לסוגיה שעלתה גם בהצעה של חבר הכנסת טיבי, אעידה ואימאן לגבי המחסור בכיתות לימוד ובתשתיות

יוסף עטאונה:  לפי דעתי כל נושא התשתיות וחדרי הלימוד, זה הבסיס לכל תהליך חינוכי ואי אפשר לקיים מערכת חינוך כשיש מחסור בכיתות או יש תשתית לא ראויה

יוסף עטאונה:      אני רוצה לנצל את הדיון הזה ולהתייחס לתקציב של הרשאות תקציביות של משרד המינוך לצורך בינוי

יוסף עטאונה:  בשנתיים-שלוש האחרונות יש הרשאות שקיימות ממשרד החינוך ונמצא כאן נציג המשרד אבל הרשויות המקומיות, במיוחד בנגב, לא יכולות לנצל ולבנות עם הרשאות כאלה

יוסף עטאונה:  יש פער תקציבי בין הרשאה שמשרד החינוך נותן לרשות לבניית מוסדות חינוך לבין תוצאות המכרז ואני מדבר על מכרזים שהרשויות המקומיות קיימו אותם שוב ושוב כאשר יש את המכרזים של השלטון המקומי ועדיין לא מצליחים לבנות

יוסף עטאונה:      כבוד היושב ראש, אני מבקש שתהיה תשובה ספציפית

יוסף עטאונה:  בשנתיים האחרונות היו פניות מכל הרשויות בנגב למינהל לפיתוח במשרד החינוך ולאגף התקציבים במשרד החינוך כדי שיעשו שיפוי לרשויות על ההפרש בין המכרזים להרשאות שנותנים להן כי הרשויות חלשות והן לא יכולות לבנות

משה גפני: זה לא ירד מהשולחן כאן

יוסף עטאונה: סוגיה אחרת וגם היא קשורה למחסור בכיתות הלימוד

יוסף עטאונה:  גם לפתרונות זמניים למבנים יבילים במערכת החינוך, במיוחד בנגב, יש חסמים גדולים בעקבות הפנייה של עמותת רגבים לפני שלוש שנים למשרד החינוך

יוסף עטאונה:  מתנים גם מבנה יביל בתוך בתי ספר קיימים בהיתרים

יוסף עטאונה:  מוסדות התכנון וההיתרים בנגב לא כל כך אוהדים לנו בנגב וזה לוקח זמן רב

יוסף עטאונה:  יוצא שוועדות אכלוס במשרד החינוך יושבות עד אמצע חודש מרס ומאשרות כיתות במבנים יבילים לקראת פתיחת שנת הלימודים

יוסף עטאונה:  להוציא היתר למבנה יביל בנגב, לפעמים אורך שנה ושנתיים

יוסף עטאונה:  בנושא הזה צריך לטפל

משה גפני: תודה רבה

משה גפני:  יש עוד מישהו מחברי הכנסת שרוצה להתייחס? ממש בקצה

משה טור פז: אני רוצה לומר משפט

משה טור פז:  הדיון הזה הוא דיון מאוד חשוב ואני רוצה להוסיף לו שתי נקודות

משה טור פז:       יש נישה בפני עצמה שהיא מוסדות החינוך הערביים במזרח ירושלים

משה טור פז:  אני חושב – היום זה רק 90 אחוזים אבל פעם אלה היו 100 אחוזים – שהם למדו לפי הבגרות הפלשתינית

משה טור פז:  אותם 90 אחוזים או קצת פחות, יש להם מודלי תקצוב שונים

משה טור פז:  בסופו של דבר, בשורה התחתונה, אנחנו נותנים פחות ומקבלים פחות

משה טור פז:  אנחנו, המדינה

משה טור פז:  אני חושב שאותם צריך להוסיף לדיון הזה כנושא בפני עצמו

משה טור פז:  בעיניי ככל שיהיו יותר שילמדו את הבגרות הישראלית, שבוחרים ללמוד אותה, זה טוב

משה גפני: אבל הנושא הוא המגזר הערבי

משה גפני:  החינוך במגזר הערבי כולל מזרח ירושלים

משה טור פז: לכן אני אומר שבתוך הדיון הזה יש נישה

עאידה תומא סלימאן: אנחנו לא התייחסנו

עאידה תומא סלימאן:  זה נושא עצמאי

עאידה תומא סלימאן:  זה נושא חשוב

משה טור פז: אני מתייחס לזה כי זה נושא חשוב בפני עצמו

משה טור פז:      נקודה שנייה שהיא לא התקצוב אבל היא הרגולציה של משרד החינוך

משה טור פז:  היום במשרד החינוך יש את המגזר הכללי ושלושה תתי-מגזרים

משה טור פז:  שלושת תתי-המגזרים – החינוך הממלכתי דתי מנוהל במנהל, החרדי מנוהל במחוז והמגזר הערבי באגף כאשר אגף הוא דרגה אחת מתחת

משה טור פז:  אני חושב שחלק מהבעיות לא נוגעות לתקצוב פר תלמיד

משה גפני: החרדים מסכימים להיות אגף

משה גפני:  לא ביקשנו להיות מחוז

משה טור פז: אני יודע אבל אני חושב שלמינהל יש כוח גדול יותר, יש משמעויות למנגנון וכאשר המנגנון המטפל הוא בדרגה נמוכה יותר, גם בעלי התפקידים שמגיעים, גם המשכורות שלהם ועוד ועוד בהתאם

משה טור פז:  אני חושב שהיה מן הראוי – אני מתייחס עכשיו לחברה הערבית – שהטיפול יהיה בדרגה גבוהה יותר של מינהל או מחוז

משה גפני: למה זה לא נעשה עד היום?     

משה טור פז: זה לא נעשה עד היום למרות קריאותיי למשרד החינוך גם בשתי הממשלות הקודמות ואני חושב שזה יהיה נכון שהדבר הזה יטופל

משה טור פז:  זה לא עניין טכני

משה טור פז:  כאשר דרגת המטפל היא נמוכה יותר, זה משפיע על כל מיני דברים בדרך

ג'עפר פרח: חבר הכנסת טיבי ביקש מאיתנו חומר והעברנו לו

ג'עפר פרח:  החלטת הממשלה 550 הייתה אמורה להקצות תשעה מיליארד שקלים לסגירת פערים בחינוך הערבי

ג'עפר פרח:  החלטת הממשלה 922 הייתה אמורה להקצות חמישה מיליארד שקלים אבל בסופו של דבר הם לא יצאו כי משרד האוצר ומשרד החינוך החליטו שהם לא מכניסים את הכסף הזה ולא משתמשים בו אלא זה בעיקר בדיפרנציאלי

ג'עפר פרח:      אדוני, אני מבקש

ג'עפר פרח:  אנחנו פנינו לפי חוק חופש מידע, פנינו בישיבות אבל עד היום אף אחד לא מסוגל להגיד מתוך כמעט 1,9 מיליארד שקלים היו אמורים להגיע בשנת 2022, כמה מתוך זה הגיע

ג'עפר פרח:  כמה מתוך זה הגיע לדיפרנציאלי, כמה מתוך זה הגיע לכיתות לימוד

ג'עפר פרח:  למשל, אמרו אנחנו הולכים לבנות 800 כיתות לימוד

ג'עפר פרח:  היו צריכים לבנות ב-1,7 מיליארד שקלים כיתות לימוד בחמש שנים אבל אנחנו יודעים שבנו 650 כיתות לימוד והם לא סוגרות את הפער אפילו לא של הגידול הטבעי

ג'עפר פרח:       אותו דבר בחינוך דיפרנציאלי, בחטיבות העליונות

ג'עפר פרח:  הם היו אמורים לשים 1,9 מיליארד שקלים בתוך חמש שנים אבל אנחנו לא רואים את הכסף הזה נכנס למערכת

ג'עפר פרח:  אותו דבר כאשר אנחנו מדברים על דיפרנציאלי ביסודי ובחטיבות עליונות

ג'עפר פרח:      אנחנו מבקשים תשובות ממשרד החינוך, תקנות תקציביות ממשרד האוצר, כמה כסף נכנס תכל'ס

ג'עפר פרח:  לא דיבורים

ג'עפר פרח:  מחר השר שיקלי מגיע לשפרעם לומר איך יישמו את 550 בשנת 2022

ג'עפר פרח:  אנחנו לא מצליחים לקבל תקנות פר משרד - ובמיוחד ממשרד החינוך כאילו זה סוד צבאי – מה הכסף שיצא עד היום למערכת החינוך מתוך תשעה מיליארד שקלים

ג'עפר פרח:  הניסיון שלנו מראה שסיבנו אותנו בהחלטת הממשלה 922, לא הוציאו את החמישה מיליארד שקלים ויש לנו חשש שזה מה שיקרה גם עכשיו

אחמד טיבי: אגב, התקשר אלי מנהל בית ספר כי הוא צופה בדיון

אחמד טיבי:  הכסף של ניהול עצמי, בית ספר יסודי, מגיע לעירייה ועדיין לא הגיע אליו

משה גפני: תגיד למנהל הזה שאני מודה לו

משה גפני:  כאילו חשבתי אחרת

משה גפני:  תודה רבה

משה גפני:  משרד החינוך

אחמד טיבי: למרות ההבטחה של השרה הקודמת

דודי מזרחי: נבדוק את זה

משה גפני: חבר הכנסת טיבי יעביר אליך את המקומות בהם הכסף מגיע לרשות המקומית ולא לבית הספר, בניגוד למדיניות שאתם קבעתם

משה גפני:  הוא יעביר אליך את הרשימה ובין היתר הוא גם ייתן לי העתק שלה ונעקוב אחרי זה

דודי מזרחי: נשמח

עאידה תומא סלימאן: כבוד היושב ראש, למה צריך להעביר את הרשימה? הרי הרשימות אצלם

עאידה תומא סלימאן:  הם מעבירים את הכסף

עאידה תומא סלימאן:  הם לא יודעים למי הם מעבירים? הם יודעים

דודי מזרחי: אני אענה על שאלות

דודי מזרחי:  חבר הכנסת טיבי, אין יותר תקציב ניהול עצמי בתשפ"ג

דודי מזרחי:  כל התקציב עבר ל-גפן

דודי מזרחי:  אולי מכאן נובע הפער ואני אשמח ללבן את זה לאחר מכן

אחמד טיבי: אני מכיר את התשובות האלה

משה גפני: זה שהכול עבר ל-גפן, הפירוש הוא שחצי מהאוכלוסייה הערבית לא תקבל שקל

	נכון

 זה אומרים לך אנשים עם ניסיון

משה גפני: מדינת אפרטהייד

אחמד טיבי: צריך לפסול אותו מלהתמודד לכנסת

יש ועדת אתיקה

אחמד טיבי: ועדת אתיקה בלי ערבים

אחמד טיבי:  ועדת אתיקה חדשה בלי חברי כנסת ערבים וזה לראשונה מזה שנים

משה גפני: ילד ערבי לא מקבל בתוכנית גפן על פי החלטת הממשלה הקודמת

משה גפני:  אז זה לא אפרטהייד

עאידה תומא סלימאן: אנחנו לא מתווכחים איתך

אימאן ח'טיב יאסין: גם מורים

אימאן ח'טיב יאסין:  זאת גזענות לשמה

עאידה תומא סלימאן: גפני, אנחנו רוצים שתמשיך לשבת כאן

עאידה תומא סלימאן:  אתמול איימו שכל מי שאומר אפרטהייד ייפסל

משה גפני: אני חוזר בי מהמילה אפרטהייד

אזולאי יסדר את זה

משה גפני: עם כל הכבוד, אני מסתכל על התמימות שלכם

עאידה תומא סלימאן: זאת לא תמימות

אחמד טיבי: אנחנו כאן בגלל הבעיות האלה

אחמד טיבי:  לכן הצבענו עליהן

משה גפני: אני רוצה להבהיר את העניין הזה

משה גפני:  אסור לי להגיד את זה

משה גפני:  זה לא נכון

משה גפני:  המדינה היא מדינה דמוקרטית שבנויה על ערכי מגילת העצמאות והכול בסדר

משה גפני:  לו מדינת ישראל הייתה מדינת הלכה, אסור על פי ההלכה להפלות לרעה את המיעוט הערבי

משה גפני:  אסור

משה גפני:  כתוב בתורה "ואהבתם את הגר כי גרים הייתם בארץ מצרים"

משה גפני:  אם הייתה מדינת הלכה, הילד בתל אביב והילד בירוחם היו מקבלים כמו הילד באום אל פאחם

משה גפני:  היו מקבלים אותו הדבר

אחמד טיבי: אני מאוד מודאג על שאתה הולך להיפסל בבחירות הבאות

אחמד טיבי:  מאוד מודאג

אחמד טיבי:  מה שקורה לך, מדאיג

משה גפני: מאחר ואנחנו לא מדינת הלכה, לכן אתם מפלים לרעה את הערבים

קריאה: ולא רק

משה גפני: ולא רק

אחמד טיבי: יש כל מיני סיבות לאפליה

דודי מזרחי: אני אגע בקצרה בכל הסוגיות שעלו כאן ואם אני אפספס משהו, תסבו את תשומת ליבי

דודי מזרחי:      קודם כל, בנוגע לשאלה על תקצוב דיפרנציאלי בחטיבה העליונה

דודי מזרחי:  אנחנו התחייבנו לכך גם בממשלה הקודמת והתקציבים עוגנו

דודי מזרחי:  אנחנו במהלך של שלוש שנים ניישם באופן מלא את התוכנית לתקצוב דיפרנציאלי בחטיבה העליונה כך שיביא לצמצום הפער שקיים היום בין התקציב של המגזר היהודי למגזר הערבי בחטיבה העליונה

דודי מזרחי:      צריך לומר שהפער הזה נובע היום מהמקורות הבאים: יש פער בפרופיל של המורים

דודי מזרחי:  אנחנו משלמים בהתאם לפרופיל של המורים

דודי מזרחי:  הפרופיל באופן ממוצע, במגזר הערבי המורים הם עם פרופיל שעלות השכר שלו היא נמוכה יותר

דודי מזרחי:  אנחנו משלמים Back to back בהתאם להשכלה ובהתאם לוותק

דודי מזרחי:  הדבר הזה לא בא לידי ביטוי

דודי מזרחי:  כאשר אני מדבר על השוואה, אני מדבר על אותו מספר שעות, על אותם תנאים ואותם תקציבים שקליים אחד לאחד

דודי מזרחי:  הפערים היום נובעים – מעבר לנושא של העלות – בגלל תקצוב חסר בשני פרמטרים מרכזיים כאשר האחד הוא בכיתות הקטנות בחטיבה העליונה, כיתות אתגר, כיתות מב"ר, ובחינוך הטכנולוגי

דודי מזרחי:  בעצם התוכנית שגיבשנו יחד עם משרד האוצר - התייחסנו אליה בוועדת החינוך של הכנסת ונשמח להציג אותה גם כאן – היא סוגרת את כל הפער בתוך שלוש שנים

דודי מזרחי:  אנחנו מדברים על השקעה תוספתית לבסיס של 600 מיליון שקלים ובמצטבר 1

דודי מזרחי: 9 מיליארד שקלים בחמש השנים האחרונות

דודי מזרחי:  הדבר הזה יסגור את הפערים באופן מלא

עאידה תומא סלימאן: מחסור שהוא מובנה במדיניות שלכם, מכניסים אותו כקריטריון

גם כיתות קטנות?     

דודי מזרחי: כן, כי אנחנו נותנים תוספת גם של כיתות קטנות וגם של שעות

עאידה תומא סלימאן: יש מחסור בכיתות ואתה מדבר על כיתות קטנות?      

אפשר לתקן את זה גם הפוך

עאידה תומא סלימאן: מכניסים את החסמים כקריטריונים

עאידה תומא סלימאן:  זאת אפליה על אפליה

דודי מזרחי: אני מדבר על הקצאת תקציב

עאידה תומא סלימאן: אני מדברת על הקצאת תקציב, על איך שאתה בונה את התקציב

דודי מזרחי: אני מתייחס פרטנית

דודי מזרחי:  לגבי החטיבה העליונה, בהתאם לתוכנית שאושרה, תוך שלוש שנים נסגור את הפער

משה גפני: מה התפקיד שלך במשרד?     

דודי מזרחי: אני סגן של משה שגיא, מנהל אגף בכיר, תקציבים

משה גפני: אתה יודע להגיד לי כמה כיתות צריך לבנות במערכת כולה, ערבית, יהודית, ממלכתי? כמה צריך וכמה הוקצב

דודי מזרחי: אנחנו בדפיציט רציני

משה גפני: לא

משה גפני:  אל תגיד לי דפיציט

משה גפני:  תגיד לי בעברית כמה כיתות צריך לבנות

דודי מזרחי: בהתאם לעבודת מטה שאנחנו עשינו, בחומש שבין 2022 ל-2027 היינו צריכים לקבל תקציב שיהיה לפחות ל-28,000 כיתות לימוד

דודי מזרחי:  בפועל קיבלנו רק 18,000 כיתות לימוד

דודי מזרחי:  אני מדבר על התקציב הקודם

דודי מזרחי:  לכן כל המערכת בנוגע לתקציב הפיתוח נמצאת בתת תקציב וזה אחד הנושאים שמבחינת שר החינוך אנחנו נעמוד

אחמד טיבי: כמה בחברה הערבית?     

דודי מזרחי: בחברה הערבית הבעיה היא כפולה

דודי מזרחי:  יש לנו מצד אחד פער בתקציב, מצד שני יש לנו בעיה של מחוסר מימוש שהיא לאו דווקא תלויית תקציב

קריאה: זה אכן תלוי בתקציב

דודי מזרחי: לפי החלטת הממשלה היינו מחויבים להקצות לפחות 25 אחוזים מהמנה השנתית למגזר הערבי ולא הצלחנו להגיע לידי מימוש של התקציב

משה גפני: למה?     

דודי מזרחי: אנחנו הרי עובדים מול הרשויות המקומיות

דודי מזרחי:  לרשויות המקומיות במגזר הערבי יש חסמים לבינוי

דודי מזרחי:  חסמים של קרקעות, של היתרים

ג'עפר פרח: זה בעיקר המינהל

ג'עפר פרח:  אל תסבנו אותנו

ג'עפר פרח:  אלה לא הרשויות המקומיות

ג'עפר פרח:  המינהל נותן אדמות לבתי הספר

ג'עפר פרח:  המינהל לא נותן אדמות

משה גפני: הדיון היום לא יהיה הדיון היחיד

משה גפני:  ב-11:00 אני חייב לסיים כי יש מליאה

דודי מזרחי:  צריך לטפל בבעיה הזו ברמה ממשלתית

דודי מזרחי:  זאת לא בעיה שמשרד החינוך יכול לפתור

משה גפני: אתה יכול לעצור דקה? אני רוצה לשמוע את השלטון המקומי לגבי הדברים האלה

משה גפני:  אתה יכול להגיד במשפט מה המצב?     

חסיה דרורי: כן

חסיה דרורי:  אני אשמח להתייחס גם לזה וגם לדברים

משה גפני: אין לך הרבה זמן לשמוח כי אנחנו חייבים לסיים ב-11:00

חסיה דרורי: החוסר שהיום הוצבע עליו, היום הפערים הם כ-3,500 כיתות לימוד שחסרים בכלל הארץ

חסיה דרורי:  כלומר, 100,000 תלמידים לומדים במבנים ארעיים יבילים, שכורים וכולי

משה גפני: איפה?     

חסיה דרורי: בכל הארץ על כלל המגזרים

בכל האוכלוסיות

חסיה דרורי: בכל האוכלוסיות, כולם כולל כולם

אימאן ח'טיב יאסין: אנחנו רוצים לשמוע לגבי החברה הערבית

משה גפני: עם כל הכבוד, הדיון הוא המגזר הערבי

משה גפני:  הנושא הוא החינוך בחברה הערבית

משה גפני:  אתה אמרת שאתה מייצג את השלטון המקומי

משה גפני:  הבנתי שאתה תדע להגיד לנו נושא הדיון ולא על הנושא הכללי

חסיה דרורי: אם אפשר אדוני היושב ראש, אנחנו יכולים לבדוק גם את הפערים, מן הסתם גם בהתייעצות עם משרד החינוך, ולומר מה הפערים ברשויות הערביות

חסיה דרורי:  אנחנו נשמח להעביר את הנתון הזה

חסיה דרורי:       יתר על כן, צריך לדעת כמו שנאמר, שתוכנית החומש מתוקצבת בחסר גדול מאוד והפערים יהיו 10,000 כיתות בשנת 2026

חסיה דרורי:  אני מדבר על כלל הארץ

חסיה דרורי:  כלומר, 300,000 תלמידים בכלל הארץ

משה גפני: בסדר

משה גפני:  הבנתי

משה גפני:  תודה רבה על הנתון

חסיה דרורי: אם אפשר עוד משפט

משה גפני: לא

משה גפני:  אין זמן

משה גפני:  אני מבקש נתון

משה גפני:  תעביר לי את הנתון כמה חסר קיים בחברה הערבית, בחינוך הערבי

חסיה דרורי: אם אפשר עוד משפט לגבי מה שאמר חבר הכנסת יוסף עטאונה? מילה

חסיה דרורי:  אנחנו רוצים לחזק את מה שנאמר לגבי הפערים הגדולים מאוד בתעריף, בין מה שנותן משרד החינוך לבין התוצאות בפועל

חסיה דרורי:  פערים גדולים מאוד

חסיה דרורי:  יתר על כן, בשנתיים האחרונות אנחנו בסביבה אינפלציונית

חסיה דרורי:  כלומר, במדד תשומות הבנייה הרלוונטי חלו עליות של 15 אחוזים

חסיה דרורי:  המשמעות היא שאם משרד החינוך נותן תעריף בינואר של שנה מסוימת, אבל את ההקצאה הוא נותן במהלך השנה, זה אומר שאת כל ההתייקרות סופגת הרשות המקומית

חסיה דרורי:  אם הוא נותן את ההקצאה בסוף שנה ולמעשה הפרויקט מבוצע בשנה לאחר מכן, היא סופגת התייקרות של שנתיים

חסיה דרורי:  מדובר בפערים מאוד מאוד גדולים

משה גפני: מה שאתה אומר עכשיו הייתם צריכים לכתוב במכתב של ראשי הרשויות

משה גפני:  במקום זה כתבתם על איזה ילד חרדי באיזשהו מקום

חסיה דרורי: אני אשמח להעביר נתונים גם לגבי זה

משה גפני: אני הייתי עומד אתכם בחזית הזאת כי היא נוראה

קריאה: כבוד היושב ראש, התייחסות רק לנקודה אחת

קריאה:  לגבי הפער בתקציבים, הוא אומר שיש חסמים וכי בחברה הערבית זה כפול ומכופל אבל הוא לא צודק

קריאה:  עד יום שני אני יכול להעביר לך לפחות 200 חדרים בנגב, חדרי לימוד, שלא נבנים בשנתיים האחרונות בגלל פער תקציבי, בין ההרשאה לבין תוצאת המכרז

קריאה:  הבעיה היא תקציבית ולא משהו אחר

קריאה:  אני מדבר על חדרי לימוד עם היתרי בנייה שזמינים מחר לבנות אותם ורק צריך לתקצב את הפער

קריאה: זאת הבעיה כי מי שעורך אומדן, עורך אותו כמו שבא לו לכתוב אותו

דודי מזרחי: יש כאן שלושה היבטים

קריאה: תתייחס לפער ולכיתות זמינות עם היתרים שאפשר לבנות אבל הם תקועים בגלל פער בתקציב

דודי מזרחי: כל כיתת לימוד במגזר הערבי שהייתה זמינה לתקצוב ב-2022 יצאה

קריאה: הרשויות קיבלו הרשאות תקציביות אבל זה לא מספיק

דודי מזרחי: לגבי העלות, זאת סוגיה נוספת שצריך לתת עליה את הדעת, מה שעלה כאן לגבי רשויות בפריפריה ובמגזר הערבי כאשר העלות הנורמטיבית לכיתה, יש להם פער

משה גפני: זה לא רק הם

קריאה: למה לא לוקחים את זה בחשבון בתקצוב?      

משה גפני: משרד האוצר

עאידה תומא סלימאן: אם אפשר לתת תשובה לגבי כמה תקציבים הוקצו בשתי התוכניות

עאידה תומא סלימאן:  כמה כסף יצא מטעמכם

אלי מורגנשטרן: תוכנית 550 ו-922?     

עאידה תומא סלימאן: כן

אלי מורגנשטרן: אני לא בקי בפרטי הפרטים של כמה כסף

משה גפני: מה זה אתה לא בקי? זה נושא הדיון

עאידה תומא סלימאן: פעם ראשונה אני שומעת נציג אוצר שלא בקי בפרטים

עאידה תומא סלימאן:  בדרך כלל אתם מנווטים אותנו

אלי מורגנשטרן: תנו לי בבקשה להגיד משפט אחד מתחילתו ועד סופו

אלי מורגנשטרן:  התקציבים של 922 ושל 550, אנחנו עושים כל מאמץ כדי לממש אותם

אלי מורגנשטרן:  אין לי לפניי את המספר המדויק של כמה כסף יצא

אלי מורגנשטרן:  אני לא מכיר שיש איזשהו שקל שהיה אמור לעבור בעקבות החלטות ממשלה ואנחנו לא העברנו

אלי מורגנשטרן:  אני לא מכיר מקרה אחד כזה

אלי מורגנשטרן:  דודי, אם אתה מכיר מקרה כזה, אנא ציין את זה

עאידה תומא סלימאן: זה אמיתי? מגיעים לדיון ואתם לא יודעים

משה גפני: הוא אומר שהכול יצא

אלי מורגנשטרן: אני יודע להגיד שכל מה שאנחנו נתבקשנו לתקצב, תקצבנו

עאידה תומא סלימאן: זה לא אומר לנו כלום

אלי מורגנשטרן: אנחנו מימשנו את החלטת הממשלה ככתבה וכלשונה

משה גפני: מר מזרחי, אמרתי לך שמה שכולם מבינים מהר, אני מבין לאט

משה גפני:  תצטרכו להסביר לי יותר לאט

משה גפני:  אומר אלי מורגנשטרן שכל הכסף שהיה קשור להחלטת הממשלה הזאת, שתי ההחלטות, כל הכסף יצא ממשרד האוצר

אימאן ח'טיב יאסין: הוא התחיל להגיד חוץ מ-

משה גפני: אני שואל אותך האם אתם העברתם את הבקשות למשרד האוצר כדי להוציא את הכסף והכל יצא

דודי מזרחי: אנחנו מימשנו את החלטת הממשלה וההחלטות הקרובות

דודי מזרחי:  אגב, צריך להגיד שהייתה כאן מדיניות רוחבית של כל הממשלות האחרונות להשקיע במגזר הערבי ולכן בהתאמה היום תקציב של תלמיד בחינוך הערבי עלה משמעותית והפערים צומצמו באופן דרמטי

אימאן ח'טיב יאסין: ועדיין יש פערים

דודי מזרחי: לגופו של עניין

דודי מזרחי:  הנקודה היחידה בה משרד החינוך התקשה לממש את ההחלטה, ושמתי את זה כאן על השולחן, בנוגע לנושא של הבינוי בגלל חוסר יכולת - וזה גם בגלל הקרקעות וגם בגלל העלות למטרז' ככל הנראה - של הרשויות המקומיות לממש את ההוצאות

דודי מזרחי:  כל כיתה שהייתה זמינה לתקצוב בשנת 2022 במגזר הערבי יצאה

דודי מזרחי:  לא השארנו שקל אחד במשרד

קריאה: אדוני היושב ראש, מסתבר שהבעיה מתחילה בהחלטת הממשלה הקודמת

קריאה:  היא פשוט תקצבה את זה לא נכון

עאידה תומא סלימאן: פעם ראשונה אני יושבת מול נציגי משרד האוצר ואין להם סכומים מדויקים

משה גפני: אני מבקש מחברי הכנסת, תביאו רשימה של הדברים שלפי דעתכם לא התבצעו

ג'עפר פרח: שהאוצר יציג תקנות לוועדת הכספים

ג'עפר פרח:  שיציג את התקנות שבוצעו ב-2022

משה גפני: לפי מה שנאמר כאן על ידי נציגי משרד החינוך ומשרד האוצר, הכול מתבצע

משה גפני:  אתם יודעים בשטח שזה לא המצב

משה גפני:  אני מבקש תוכנית שלא התבצעה בבינוי כיתות, כיתות שהיו מוכנות לבנייה ולא נבנו

משה גפני:  אני מבקש רשימה כזאת

אימאן ח'טיב יאסין: אנחנו מבקשים שהם ייתנו לנו תשובות

משה גפני: הם אומרים שהכול בסדר

אימאן ח'טיב יאסין: אני מבקשת שייתנו תשובות נקודתיות על הדברים שהם עשו

אם הכול עבר, אין תשובות

אימאן ח'טיב יאסין: לגבי מה שהיה אמור להיות בקשר לבנייה, כמה נבנה, מה לא נבנה, מה הסיבות שלא נבנה ומה התוכנית של המשרד

עאידה תומא סלימאן: התשובות ששמעתי, אני אף פעם לא שמעתי אותן מהאוצר בנושאים אחרים

עאידה תומא סלימאן:  כלומר, מה שביקשו, הם קיבלו

עאידה תומא סלימאן:  שואלים את החינוך מה ביקשתם - אין שום דבר ברור

עאידה תומא סלימאן:  אני יושבת עכשיו בוועדת הכספים ואני רוצה שיאמרו לי מה הייתה התוכנית החינוכית, התוכנית של החינוך הערבי בשתי התוכניות, ב-922 וב-550 ומה התקנות שהיו ואיך נוצלו

דודי מזרחי: אנחנו נעביר לך

אחמד טיבי: ראשית, אני מבקש להעביר לוועדה את התשובות

אחמד טיבי:  שנית, אני מבקש שהוועדה תחליט על ישיבת המשך בנושאים האלה

אחמד טיבי:  שלישית, לא שמעתי תשובה לנושא הכי כואב והכי אקוטי, העברת מורות ומורים מהנגב לצפון

אימאן ח'טיב יאסין: זה מצריך דיון בפני עצמו

אלי מורגנשטרן: חצי משפט

אלי מורגנשטרן:  לגבי הסיפור של היקף התקצוב, צריך להגיד שהיקף התקצוב של כיתות בחברה היהודית ובחברה הערבית זהה

משה גפני: תודה רבה

משה גפני:  אני מבקש את הנתונים

משה גפני:  שמעתם את חברי הכנסת ואני מבקש שתעבירו לוועדה בתוך כמה ימים את הנתונים

משה גפני:  אני אעשה ישיבת המשך וניכנס יותר לפרטים

אחמד טיבי: כולל הסכומים שהועברו לפי החלטות ממשלה

משה גפני: נשמע כאן שיש פער בין מה שאומרים חברי הכנסת הערבים שהם בשטח לבין מה שאתם אומרים מהתכנון, מהביצוע וכולי

משה גפני:  אנחנו צריכים לברר את העניין הזה

משה גפני:       לגבי מה שאמרתי, שזאת מדינת אפרטהייד – אני חוזר בי

משה גפני:  זה ממש לא נכון

משה גפני:  זאת מדינה שפועלת על פי מגילת העצמאות וזה ברור לחלוטין

משה גפני:  אם זאת הייתה מדינת הלכה, לא הייתם מפלים כך לרעה את הציבור הערבי

משה גפני:       תודה רבה

משה גפני:  הישיבה נעולה